Antero Kostilainen

Antero Kostilainen (2. lokakuuta 1936 Impilahti – 7. helmikuuta 1982 Kuopio)Kuolinuutinen, Maineikas keskushyökkääjä Antero Kostilainen, Länsi-Savo, 1982, No 40, sivu 13, julkaistu 11.2.1982 oli suomalainen jalkapalloilija.Urheilumme Kasvot Osa 3, Kostilainen, Antero, sivu 169, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Hyökkääjänä pelannut Kostilainen edusti koko uransa, kaudet 1955–1970, Kuopion Palloseuraa Mestaruussarjassa.

Kostilainen pelasi 257 sarjaottelua, joissa hän teki 87 maalia.. Hänen aikanaan KuPS saavutti SM-kultaa kausilla 1956, 1958 ja 1966 sekä hopeaa kausilla 1964, 1967 ja 1969. Mestaruuskaudella 1956 hän ei tosin pelannut otteluakaan. KuPS voitti myös Suomen Cupin mestaruuden vuonna 1968. Kostilainen oli tuolloin toinen joukkueensa maalintekijöistä 2–1-voittoon päättyneessä loppuottelussa Kotkan Työväen Palloilijoita vastaan. Kostilainen pelasi KuPSin kanssa myös Euroopan cupissa vuonna 1967 ja Cup-voittajien cupissa vuonna 1969.

Suomen maajoukkueissa Kostilainen pelasi yhden B-maaottelun 1962 ja kaksi nuorten maaottelua 1958. 

Ammatiltaan Kostilainen oli myyntimies. Hän harrasti pöytätennistä ja pujottelua. Nuorempana hän kilpaili myös painissa ja hiihdossa. Kostilaisen kotikunta oli Kuopio. Hän kuoli 45-vuotiaana äkilliseen sairauskohtaukseen Kuopiossa. Kostilainen on haudattu Kuopion Isolle hautausmaalle. 

Lähteet

Luokka:Vuonna 1982 kuolleet
Luokka:Suomalaiset jalkapalloilijat
Luokka:Vuonna 1936 syntyneet